b'\n_START_ARTICLE_\nKinbaku\n_START_PARAGRAPH_\nKinbaku (\xe7\xb7\x8a\xe7\xb8\x9b) significa "nugar fortament", mentre que Kinbaku-bi (\xe7\xb7\x8a\xe7\xb8\x9b\xe7\xbe\x8e) significa "la bellesa de nugar fortament". Kinbaku \xc3\xa9s un estil japon\xc3\xa8s del bondage en el que es nuga a una persona utilitzant patrons senzills i visualment intricats, normalment amb diverses cordes (solen ser jute, c\xc3\xa0nem o lli i generalment al lvoltant de 6 mm de di\xc3\xa0metre, per\xc3\xb2 de vegades de 4 mm, i de 7 o 8 metres de llarg). En japon\xc3\xa8s, esta corda de fibra natural \xc3\xa9s coneguda com a asanawa (\xe9\xba\xbb\xe7\xb8\x84). El vocabulari japon\xc3\xa8s no fa distincions entre c\xc3\xa0nem i jute. L\'al\xc2\xb7lusi\xc3\xb3 \xc3\xa9s per l\'\xc3\xbas de cordes de c\xc3\xa0nem per immobilitzar presoners, com a s\xc3\xadmbol de poder, de la mateixa manera que s\'utilitzen ceps o grillons, aquesta t\xc3\xa8cnica s\'utilitza en contextos de BDSM occidental.\n_START_SECTION_\nGeneralitats\n_START_PARAGRAPH_\nMentre que shibari defineix l\'acci\xc3\xb3, el kimbaku  es refereix a l\'art de l\'encordament. \xc3\x89s important ressaltar la difer\xc3\xa8ncia de concepte entre el shibari japon\xc3\xa8s i els cordatges d\'orientaci\xc3\xb3 occidental (Bondage), que nom\xc3\xa9s pretenen generalment la immobilitzaci\xc3\xb3 del subjecte. L\'art del shibari no implica for\xc3\xa7osament la immobilitzaci\xc3\xb3 i t\xc3\xa9 tamb\xc3\xa9 altres aspectes, com la qualitat est\xc3\xa8tica del conjunt corda-lligament-submisa, el pla triangular format pel mestre, la persona lligada i l\'espectador (molt important en la tradici\xc3\xb3 japonesa) i t\xc3\xa9, a m\xc3\xa9s, molt en compte l\'efecte energ\xc3\xa8tic-negatiu o positiu-sobre certs punts del cos de la persona lliurada al mestre, relacionats amb els meridians energ\xc3\xa8tics del cos hum\xc3\xa0 segons la tradicional medicina oriental. (Midori: The Seductive Art of Japanese Bondage, 2002)\n_START_SECTION_\nIntroducci\xc3\xb3 a les pr\xc3\xa0ctiques\n_START_PARAGRAPH_\nMalgrat enfonsar les seves arrels en t\xc3\xa8cniques de tortura, el modern art dels jocs er\xc3\xb2tics amb cordes no \xc3\xa9s en absolut cruel ni violent. Es tracta d\'una pr\xc3\xa0ctica totalment consensuada, amb t\xc3\xa8cniques i l\xc3\xadmits definits. Tant el shibari com el bondage, han desenvolupat est\xc3\xa8tiques i t\xc3\xa8cniques pr\xc3\xb2pies._NEWLINE_Els japonesos utilitzen tradicionalment cordes d\'arr\xc3\xb2s o/i jute per les seves caracter\xc3\xadstiques de manifesta rugositat, per\xc3\xb2 tamb\xc3\xa9 es poden usar cordes de cot\xc3\xb3 de 8 a 12\xc2\xa0mm de di\xc3\xa0metre i d\'entre 6 i 15 metres de llarg.\n_START_SECTION_\nShinju - Les perles\n_START_PARAGRAPH_\nTres cordes curtes o una llarga i una curta_NEWLINE_1. Embolicar el t\xc3\xb2rax amb una de les cordes, sota els pits, mantenint una pressi\xc3\xb3 constant. Lligar la corda a l\'esquena, a l\'esquerra de la columna vertebral._NEWLINE_2. Repetir l\'operaci\xc3\xb3 amb una altra corda, per\xc3\xb2 just sobre les sines, tret que s\'empri una sola corda per a tot._NEWLINE_3. Doblegar la corda 3 i passar-la sota les altres entre els pits, creuant una o dues vegades i despr\xc3\xa9s portar-la cap a l\'esquena formant una V. Tibar la corda a fi de sostenir i al\xc3\xa7ar els pits. Nuar novament la corda a l\'esquena, per\xc3\xb2 no sobre la columna vertebral._NEWLINE_4. La pressi\xc3\xb3 mantinguda sobre les sines, els anir\xc3\xa0 fent cada vegada m\xc3\xa9s sensibles, juntament amb l\'estimulaci\xc3\xb3 dels punts del shiatsu.\n_START_SECTION_\nSakuranbo - Les cireres\n_START_PARAGRAPH_\nD\'una a tres cordes_NEWLINE_1. Es pren una corda, es doblega i es fa un nus simple per passar un bucle. El bucle es realitza sota el melic, s\'enlla\xc3\xa7a la cintura i es passa els extrems de la corda pel bucle._NEWLINE_2. Tornar a descendir amb la corda cap al sexe, passant-lo entre els llavis majors, en el cas d\'una model femenina._NEWLINE_3. Tornar a pujar entre les natges i nuar a la corda que cenyeix la cintura._NEWLINE_Les altres dues cordes s\'enrotllen al voltant de dos cuixes, sota les natges, lligant sobre l\'exterior de la cuixa, deixant uns trenta\xc2\xa0cm lliures. Amb aquest tros, es puja fins a l\'esquena i es nua a la de la cintura. El nom d\'aquesta t\xc3\xa8cnica prov\xc3\xa9 de la forma d\'ambdues cordes al voltant de les cuixes, que evoca un parell de cireres.\n_START_SECTION_\nKarada - El cos\n_START_PARAGRAPH_\nCal una corda llarga_NEWLINE_1. Es plega la corda en dos, i es passa al voltant del coll, deixant caure ambd\xc3\xb3s caps a cada costat del cos._NEWLINE_2. Fer un nus just per sobre dels pits, un altre entre aquests, el tercer a mig cam\xc3\xad entre el segon i el melic, i el quart entre el melic i els genitals._NEWLINE_3. La corda es passa entre les cames, pujant al llarg de la columna i passant els extrems pel bucle del coll, deixant-los penjar de nou cap avall._NEWLINE_4. Ara se separen ambd\xc3\xb3s extrems i es porten sobre el t\xc3\xb2rax, un per cada costat, just sota els pits._NEWLINE_5. Es passen sota les cordes, i es torna sobre l\'esquena, fent un nus._NEWLINE_6. La corda es plega en dues, passant al voltant del coll, deixant caure un tros per davant de cada costat del cos._NEWLINE_7. Fer un nus just per sobre dels pits, un altre entre els pits, el tercer a mig cam\xc3\xad entre el segon i el melic, i un quart nus entre el melic i el sexe._NEWLINE_8. Passar la corda entre les cames, pujar per tota la columna vertebral i passar ambd\xc3\xb3s caps pel bucle del coll (tamb\xc3\xa9 es pot comen\xc3\xa7ar de nou cap a l\'esquena, abans de passar els caps pel bucle)._NEWLINE_9. Separar ambd\xc3\xb3s caps, portar-los sobre el t\xc3\xb2rax, un per cada costat, just sota els pits._NEWLINE_10. Es passen els caps sota les cordes i es porten a l\'esquena per passar-los pel bucle de l\'esquena._NEWLINE_11.Se comen\xc3\xa7a de nou aquesta mateixa operaci\xc3\xb3 (9 i 10) fins a la fi de la corda.'